text: La Unitat Docent ha decidit els darrers anys la creació de grups estables, multicèntrics, multidisciplinars per abordar diferents aspectes de la formació dels residents de Medicina de família i d'Infermeria d'atenció familiar i comunitària. Amb el nou Grup de Gestió UDACEBA volem impulsar una de les 5 àrees competencials de l'especialitat: la gestió clínica i dels centres.
  Hem aconseguit tenir un programa estable de Reanimació Cardiopulmonar amb professionals experts i calendari preestablert. Hem consolidat aquest Butlletí APSalut amb la contribució cada cop més activa dels residents. Ells mateixos reactiven el Blog de Residents Udaceba. L'experiència Balint ha reactivat l'intercanvi d'experiències i reflexions de residents de diferents centres. I el grup Fem salut al barri, de salut comunitaria, enceta el curs 2017-2018 amb l'èxit de la jornada celebrada a Vilanova i la Geltrú el passat 6 d'abril. Ens agraden els reptes i les noves iniciatives.
  I ara toca el Grup de Gestió d'UDACEBA. Ja trigàvem!
  Per això hem celebrat la primera jornada del Grup de Gestió UDACEBA i hem iniciat una formaciò que tindrà com a objectiu principal: crear un grup multicèntric i estable per la formació, la docència i la recerca en sistemes de gestió de l'atenció primària de salut.
  El programa de l'especialitat engloba 5 àrees competencials, entre les quals la gestió clinica i dels centres. D'aquí la nostra voluntat de reforçar aquest aspecte mitjançant aquest grup de treball.